
أحكام تغسيل الميت واستئذان الولي
الفصل الثاني كما قلنا في أحكام تغسيل الميت، إذا كان المغسِّل غير الولي فلابد من إذن الولي على الأحوط لزوماً. أي واحد يريد يغسل الميت لابد أن يكون عنده إذن من أولياء الميت، ما يروح يغسِّل بدون إذن. أصلاً الشيخ الوحيد يقول مو على الأحوط على الأقوى، يعني فتوى لابد من استئذان غير الولي عندما يريد التغسيل.
الميت لابد أن يُستأذَن الولي. طيب، من هو الولي؟ من هو الولي للميت؟ إذا كان المتوفى زوجاً والزوج موجود، فالزوج هو ولي الزوجة، الزوج هو الولي لا الأب ولا... إذا كان الزوج موجوداً فالزوج هو الولي، إذاً الزوجُ بالنسبة إلى الزوجة هو وليُّها وهو الذي يجب أن يؤخذ الإذن منه، ثم المالك إذا كان جارياً المتوفى أو عبداً، فالمالك هو الولي.
أما إذا لم يُوجد زوج للمتوفاة أو كان رجلاً، فحينئذٍ الولي يكون بحسب الميراث حسب طبقات الميراث، شلون طبقات الميراث؟ الميراث يعني عندما يتوفى الميت هناك طبقات في الإرث؛ الطبقة الأولى مع وجودها ما ترث الطبقة الثانية ولا الثالثة، مع وجود الطبقة الأولى الطبقة الثانية ما ترث، إذا لم توجد الطبقة الأولى نذهب إلى الطبقة الثانية.
من هم في الطبقة الأولى؟ هم الأبوان، ومو، وين علوا؟ لا، الأبوان الطبقة الأولى للميراث، الأب والأم والأولاد الأبناء والبنات، كلهم هؤلاء في طبقة واحدة، الأبوان والأولاد هم الطبقة الأولى. طيب، فعلى هذا الأساس إذا مات الميت فوليه أبوه إذا موجود، أو ولده الكبير إذا كانوا موجودين، إذاً الطبقة الأولى هم الأولياء، الأول الأبوان، طبعا...
طبعا المراد من الطبقة أما الأولياء كما سيأتي إن شاء الله أن هل المرأة لها نصيب في الولاية هنا بالنسبة للميت أو لا؟ كلامنا الآن في الذكور، فإن الأب والأولاد هم المقدمون، إذا لم يكن أب عنده ولم يكن أولاد عنده تأتي الطبقة الثانية وهم الأجداد والإخوان. طبعا هم الطبقة عبارة عن الأجداد والجدات والإخوان والأخوات، هم كلهم في طبقة واحدة، ولكن هنا الجد أو الإخوان هم أولياء الميت بعد الطبقة الأولى.
ثم الطبقة الثالثة إذا لم يكن له أجداد ولم يكن له إخوان، طبعا ما كان له أبوين ولا كان له أولاد، عنده أخوال وأعمام، الطبقة الثالثة عبارة عن أعمامه وأخواله، أعمامه وأخواله هم الطبقة الثالثة. طيب، ثم المولى المُعتِق إذا كان عبداً وأُعتق فوليه، إذا لم يوجد أحد هؤلاء لا أب ولا أخ ولا عم ولا خال، وكان هذا الشخص مُعتقاً فيكون وليه الذي أعتقه.
وإذا لم يوجد أصلاً وإنما كان في بلد غريب وكان له ضامن جَريرة يسمونه ضامن جَريرة، ضامن جَريرة يعني الذي يضمن في أموره كذا مثل يعني من باب الوصاية أو شيء كذا كأنه هذا قريبه، فيكون ضامن جَريرته، ضامن جَريرته يكون الطبقة التي قبل الأخيرة. ثم أما الحاكم الشرعي فإنه ولي، مَن له ولي؟ إذا لم يوجد هناك ولي أصلاً لا أب لا ولد لا عم لا خال لا أبناءهم، يعني كل أبناء ما موجود أصلاً، لا ضامن جَريرة لا أحد، ما عنده أحد أبداً مقطوع من شجرة، ما يوجد واحد في عائلته.
أحياناً قد يوجد واحد مثلاً في العائلة ابن ابن ابن ابن عم يعني بعيد معروف أن هذا يقرب إليه فيكون هذا القريب الوحيد هو الذي يرث جميع أموال هذا الشخص، إذا لم يوجد فحينئذ يأتي الولي وهو الحاكم الشرعي، سيبقى يقول على الأحوط وجوباً الحاكم الشرعي والشيخ الوحيد يقول لا، ما هو أحوط وجوباً وإنما أحوط استحباباً من باب الاحتياط والاستحباب.
إذاً إذا مات الميت أولاً إن كانت امرأة فزوجها هو وليها، إذا لم تكن متزوّجة أو لم يكن لها زوج فأبوها وأولادها، إذا لم يكن أب وأولاد فحينئذ الجد والإخوان، إذا لم يكن جد وإخوان فحينئذ الأخوال والأعمام، إذا لم يكن يوجد في زماننا هذا ما فيه إلا الحاكم الشرعي. نعم، أولاد العم هي العم، أولاد العم مع العم.
البالغون في كل طبقة مقدمون على غيرهم، طبعا إذا كان هو موجود إخوان، واحد الإخوان بالغ والباقي مو بالغين فالبالغ هو المقدم، كل طبقة البالغ طبعا مو في الإرث، الحين مو كلامنا في الإرث، الحين اللي بيجي مسائل ترتبط بالولاية في التغسيل والتكفين وكذا إلى هالامور دي، إذاً البالغون في كل طبقة مقدمون على غيرهم يعني في مسألة التغسيل وغيرها.
بهذا أنه يثبت عند السيد الخوي أن لو جُد مثل ولدان، ولد بالغ وولد غير بالغ، كلاهما ولي ولكن البالغ هو مقدم. الشيخ الوحيد يقول لا، الصغير لا ولاية له أصلاً من الأول، ما له ولاية، حتى لو كان أخ، حتى لو كان ولد، يعني هذا الولد الصغير لا ولاية له، ولهذا يقول في ثبوت الولاية: (ولاية لغير البالغ إشكال بل منع)، ما يصير الصغير له ولاية، تالي بعدين لو مو موجود إلا عنده الولد الصغير ابن ست سنين روح نستأذنه يعني في ما له أصلاً أي ما له كلمة الصغير ما له كلمة.
والذكور مقدمون على الإناث في مثل هذا الأمر أيضاً، الذكور كما الميراث أيضاً مقدمون، لأنه للذكر مثل حظ الأنثيين. طيب، إذا وجد في الطبقة الواحدة مثلاً أب وأولاد نقدم من؟ نقدم الأب أو نقدم الأولاد؟ الأب موجود والأولاد موجودون، في تقديم الأب في الطبقة الأولى على الأولاد، أو إذا اجتمع الجد مع الإخوان في تقديم الجد على الأخ، أو كذلك إذا وجد أخوين: أخ من أبوين وأخ من أب فقط، في تقديم الأخ من الأبوين على الأخ من أحدهما، والأخ من الأب على الأخ من الأم، والعم يقدم على الخال. كل هذه التقديمات أمرهم هم في طبقة واحدة، تقديم هذا على هذا فيه إشكال، إذاً ما شو نسوي؟ نسوي أنهم كلهم يستأذنون.
إذا موجود ثلاثة إخوة مع الجد يستأذن الجميع، إذا موجود خمسة أولاد كبار مع الأب يستأذن الجميع، إذاً الأحوط وجوباً الاستئذان من الطرفين. نعم، لو كان أخوين: أخ من أبوين وأخ من أب، قد يقال بتقديم الأخ من الأبوين على الأخ من الأب كما عن الشيخ الوحيد.
تعذر الاستئذان وحكم الوصاية
إذا تعذر الاستئذان، إذا تعذر استئذان الولي هما في بلد بعيدة ماكو وسيلة ارتباط واتصال، ولو يصبروا مثلاً يستدعي هتك هذا المؤمن. إذا تعذر استئذان الولي لعدم حضوره مثلاً أو امتنع عن الإذن، ما رضي، ما رضي أحد يغسله، طيب ليش؟ مو أنا زعلان عليه، ما أبغى أحد يغسله، خلوه كذا بدون غسل، مثلاً. أو امتنع أن يباشر تغسيله، قال أنا لا بغسله ولا أرضى أحد يغسله. حينئذ شو نسوي؟ ها؟ تركه يعني على هواه؟ لا، يجب تغسيله، لأن وجوب التغسيل شنو؟ وجوب كفائي، إذا ما قام به البعض شنو؟ الكل يصير عاصي، ما علينا من أصلاً، يا تجيب الإذن يا أنت تغسله يا تحط واحد يغسله يا تعنس على صوب مالك شغل، خلاص تسقط ولايته حينئذ على هذا الميت ولهذا وجب تغسيله على غيره ولو بدون إذن.
إذاً مرحلة أولاً استئذان ما صار، تعذر الاستئذان بسبب غياب كذا هذا عادي يغسل، أو أنه امتنع عن الإذن أو مباشرة التغسيل حينئذ يغسل بدون إذن ولي. طيب، لو أوصى الميت أن يغسله شخص معين، واحد قال هذا فلان هو فقط اللي يغسلني ما أبغي أحد يغسلني غيره، زين توفى شافوا وصيته له أن فلان هو لازم يغسله، ذاك راحوا له قال لا أنا ما بغسله، أنا ما بغسل مثل ما قال لي بعض الأغيونات كما يقال.
أحد الأفاضل يعني الطيبين معايا قال أنا بكتب في وصيتي أنك أنت تصلي علي، قلت له خو هذا بانتفاء الموضوع أنا ما أصلي صلاة الميت كيف توصيني؟ حتى إذا وصيت وكتبت أنا ما بصلي بعد نفس الشيء، قال أفا! قلت له مو أفا علي، أنا ما أصلي على الميت بعد، أنا أصلي مأموماً إماماً ما أصلي على الميت، اسمح لي هذا منحى.
طيب، إذا امتنع له أصلاً يحق له الامتناع وما يحق هذا الشخص اللي أوصى يحق له هو حر بعد، إذا قال أنا ما بوصي انتهى الموضوع. على هذا: أولاً لم يجب عليه القبول، ما يجب عليه القبول قبول الوصية، لكن إذا قَبِل قال ما يخالف، بعد يقول جيبوا لي أبوه وجيبوا لي ولده وجيبوا لي خلني أستأذن؟ يحتاج؟ سؤال: يعني هل الوصي الذي أوصى إليه الميت بتغسيله يحتاج أيضاً إلى إذن؟ يقول: لا، إذا قَبِل الوصية لم يحتج إلى إذن الولي ما يحتاج بعد، أنا هو وصيه.
طيب، لو أوصى أن يتولى تجهيز شخص معين، أوصى أن يقوم بالتجهيز شخص واحد حتى من غير عائلته، واحد مؤمن صديقه قال أنت تتولى تجهيزي بشهادة فلان فلان داهم حاضرين. طيب، جاز له الرد في حياة الموصي ما دام هو موجود، مو يجامله يقول إن شاء الله، هو في خاطره ما بيسوي شيء، لا. أما الآن واجهك، أما أن ترد وتقول لا لا لا اسمح لي أنا ما بوصي ما بقوم بهذا العمل، فيجوز له الرد في حياته. لكن إذا ما رد في حال حياة الشخص الذي أوصى بعدين ما إليه بعد الفوت والموت أن يجي ويقول لأولاد اسمحوا لي أنا ما بقوم بالتجهيز، ليس له الرد بعد ذلك على الأحوال، على الأحوال وإن كان الأظهر جوازه، صار الاحتياط وايش عشانها؟ صار الاحتياط استحبابي.
لكنه إذا لم يرد وجب الاستئذان منه دون الولي، يعني إذا ما رد في حال الحياة وهو الوصي يصير في شنو؟ في التجهيز حينئذ أي شخص يريد أن يقوم بالتغسيل أو التكفين أو الصلاة عليه لابد من شنو؟ استئذان منه الولي لو هذا الوصي؟ الوصي إذا لم يرد في حال الحياة فهو الوصي، فحينئذ يجب الاستئذان منه دون الولي. الشيخ الوحيد يقول هذا إذا كانت الوصية بالفعل، أما إذا كانت بالولاية فالأحوط وجوباً من عدم الرد، يعني تارة الوصية من دون أن يجعله لولي من الأولياء كما إذا كان غريب، فهذا الأحوط استحباباً القيام بالفعل إذا لم يرد، أما إذا لا من باب تأكيد الميت للولي فأوصى إليه إلى أحد الأبناء مثلاً، هذا الأحوط وجوباً عدم الرد، خلاص؟
يجب في التغسيل طهارة الماء وإباحته، هالأمور يأتي الكلام عليها إن شاء الله. هذا عندنا مسألة؟ لو توفى واحد وعنده أم وعنده أخوة، أخوة يعني ما عنده أولاد ما عنده إلا إخوان وعنده جَدّ ولا عنده جَدّ، فيصير الإخوان هم أولياء الأم هذه من الأم لا، الأم هذه في الإرث الطبقة الأولى هي في الإرث، أما في التغسيل يُستأذن من الذكور. ممكن بعد الوصية يكون لها دور؟ نعم، يمكن بعد الوصية لها دور وإلا ايش؟ نعم. في الصلاة على الميت إذا صلى جماعة يشترط فيه ما يشترط في إمام الجماعة.
أحكام الإذن والحدث أثناء الغسل
طيب تفضل. إذن لازم يكون كويس ولا إذن باللفظ؟ إذن يعني بصراحة مو فقط مجرد السكوت، السكوت مو كافي، لابد أن يكون إذن، إما أن يعلم الإذن باللفظ والصراحة أو بالكناية بالفحوى، أهم شيء أن يكون يعلن وجود الإذن، نعم.
في مسألة البارحة، المسألة هي أنه إذا أحدث في أثناء الغسل، صح؟ إذا أحدث في أثناء الغسل قلنا عند السيد الخوئي إنه يستأنف الغسل صح؟ قلنا إنه يستأنف الغسل من جديد والأحوط أنه يتوضأ. هذه المسألة لو أحدث بالأصغر في أثناء الغسل من الجنابة استأنف الغسل يعني من جديد، والأحوط استحباباً وليس وجوباً ضم الوضوء. زين، أيوه الأحوط، فإذا ما... إذا أعاد الغسل من جديد فحينئذ كفاه المعونة عند السيد الخوئي، أما عند الشيخ الوحيد والسيد السيستاني يقول: صحة الغسل لا تخلو من وجه قوي، إلا أن الأحوط وجوباً الجمع بين استئناف الغسل بقصد الأعم من التمام والإتمام أو إتمامه وإعادته والوضوء أيضاً، هذا احتياط وجوبي.
فإذا ما كان السيد الخوئي يقول استأنف الغسل، وهنا كلمة استأنف يعني فتوى بلزوم الابتداء من جديد، فإذا كان باقي على تقليد السيد الخوئي ولم يستأنف من جديد أكمل الغسل يصير غسله باطل وصلاته تصير مترتبة على الغسل، ولذا في هذه المسألة لازم يستفتي المرجع ويقول له بالتفصيل: أنني في أيام السيد الخوئي كان عملي كذا ولا زلت على هذا العمل وأنا باقي على تقليد بعد الرجوع إليكم باقي على تقليدكم أو على تقليد السيد الخوئي، شوف وش يقول السيد السيستاني؟ يجب الرجوع إليه. السيد الخوئي الآن بمقتضى هالفتوى دي، الفتوى ما فيها استأنف ما قال الأحوط وجوباً الاستئناف أو قال يجوز له الإتمام وإن كان الأحوط الاستئناف، لا، استأنف يعني فتوى بلزوم استئناف الغسل، فبالتالي إذا ما كان هو يستأنف الغسل يعني ما يبتدي من جديد يحدث في الأثناء ويكمل الغسل يصير هذا غسله باطل عند السيد الخوئي.
تبعيد؟ لا ما في تبعيد في التقليد ما في. نعم نعم، الأحوط شنو؟ ما في أحوط، الخوئي ما عنده أحوط. أي لا، ذاك عند الشيخ الوحيد الأحوط يستأنف ويتوضأ ويعيد بعد، هم يعيد. ها؟ وش هو؟
إذا وجد مانع عن الغسل في الجانب الأيمن وهو قد شرع في الجانب الأيسر، إذا وجد مانع في الجانب الأيمن وقد شرع في الجانب الأيسر عليه أن يزيل المانع ويغسل المكان فقط ويغسل المكان اللي فيها المانع، قطرة ماء مغسلة إلى هذا المكان المانع كافي، يرد يعود الأيسر من جديد. نعم؟ ها؟ قصد اللي؟ قصد الغسل، أي لازم يعني هذا وجد مانع في جانبه الأيسر مثلاً في يده وهو يغسل الأيسر شاف في اليد اليمنى مانع، أو أن الخاتم ما تزحزح من مكانه ضاغط، فعليكم هو ايش يسوي؟ يشيله ويغسل مكانه بقصد الغسل بس المكان اللي فيه، ثم يروح للأيسر ويكمل.
نعم، لو شافه في الرأس في هالحالة يروح يعوض إلى المكان اللي فيه مثلاً في الرأس أو الوجه ثم يروح للأيمن ثم للأيسر حتى يحصل الترتيب. لو شافه بعد الصلاة شاف وجود حاجز منع عن تمامية الغسل وهو ما أحدث ولا شيء، يروح ويغسله المكان يشيله ويغسله بنية إتمام الغسل ثم يعود الصلاة من جديد. بعد وقت الصلاة يقضيه. أي وبعد وقت الصلاة يقضيه، نعم.
كيفية غسل الرقبة والأعضاء
غسل الرقبة مع الجانب الأيسر من جانب، غسل الرقبة مع الرأس احتياطاً مع الجانب الأيمن واحتياطاً مع الجانب الأيسر. العورة أيضاً مع الجانب الأيمن تغسل، مع الجانب الأيسر تغسل. الاحتياط ليس بعيداً أنه هذا من باب المقدمة العلمية، من باب المقدمة العلمية يعني حتى يعلم أن الجانب جميعاً... شيء من الرقبة؟ لا، كل الرقبة. نعم، كل الرقبة تغسل مع الرأس، نعم.
فقد غسل ولكن شيء من الرقبة حتى يعلم أن الجانب الأيمن تم من باب المقدمة العلمية، فإذا علم كافي، أما إذا ما علم فلازم أن يغسل شيء منها حتى يعلم. طيب، يعني قصد شيء منها ربما بدون قصد يعني، وإذا ما غسلت بتغسل جسمه. بدون، أنت مو لازم كل سنتيمتر في جسدك تنوي به الغسل، فأنت عندك نية فوقانية، أنت وش قاعد تسوي الحين؟ لو واحد سألك وش تسوي؟ قاعد أغتسل، هذا كافي. نعم.
كلهم يصرحون بأنها من باب الإحراز، من باب العلم بحصول الغسل للجانبين. طبعاً السيد الخوئي عنده البدن كله واحد ما عدا الرأس والرقبة أولاً، ثم الرقبة مع جميع البدن، يعني شيء من الرقبة من وراء وقدام حتى يعلم أن البدن كله غُسِّل. نعم، من باب الاحتياط الاستحبابي عند سيد الخوئي تقديم الجانب الأيمن على الجانب الأيسر. والحمد لله رب العالمين، وصلى الله على محمد وآله الطاهرين.




